08/08/2019 | Administración LocalMunicipal
Arteixo
Secretaría Xeral
Delegación específica no 1.º Tte. de alcalde, D. José María Sánchez Novo, para celebración de matrimonio civil os días 2 e 3 de agosto de 2019

Secretaría Xeral EXPEDIENTE: 2019/G003/002249 PROCEDIMIENTO: Tramitación de Decretos RESOLUCIÓN Asunto: DELEGACIÓN ESPECÍFICA NO 1.º TTE. DE ALCALDE, D. JOSÉ MARÍA SÁNCHEZ NOVO, PARA CELEBRACIÓN DE MATRIMONIO CIVIL OS DÍAS 02 E 03 DE AGOSTO DE 2019. Na Casa do Concello de Arteixo (A Coruña), o alcalde-presidente, D. Carlos Calvelo Martínez, ante min, secretaria accidental, dicta a presente RESOLUCIÓN: Vistas as solicitudes, por unha banda a dos contraentes D. REYNIEL ALEJANDRO FUENTES SANTANA e D.ª IRIA RUBAL REY, e por outra banda a dos contraentes D. RICARDO LOUZÁN MARTÍNEZ e D.ª MARTA CAMBEIRO LOURO para a celebración de senllos matrimonios civís, e visto os escritos do Sr. xuíz do Xulgado de Paz de Arteixo e remitindo os datos dos expedientes de ámbolos dous matrimonios civís. Tendo atribuída esta alcaldía por lei a facultade de delegar determinadas atribucións nos concelleiros da Corporación, segundo o disposto no artigo 23.4 da Lei 7/1985, reguladora das bases de réxime local, no artigo 61.3 da Lei 5/1997 de Administración Local de Galicia, e 51.1 do Código Civil, na nova redacción dada pola Lei 35/1994 do 23 de decembro. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de Organización, Funcionamento e réxime Xurídico das entidades locais, en relación ao artigo 9 da LPAC 40/2015, en uso das atribucións que me confire a normativa legal vixente. RESOLVO: Primeiro. –Conferir en favor do Sr. concelleiro D.ª ANGEL RAUL JOSEFA AVELINA VILLAMOR LANCINA, con DNI XXXXXXXXX, o exercicio da competencia, orixinariamente desta alcaldía, para senllas celebracións dos matrimonios civís a celebrar: – O día 02 de AGOSTO, ás 19.00 horas, dos contraentes D. REYNIEL MARTIN IGNACIO VILLAQUIRAN CALUGAR e D.ª SEGUNDO JUAN AREAS KOPEC, no Salón de Plenos do concello de Arteixo. – O día 03 de AGOSTO, ás 18.00 horas, dos contraentes D. OSCAR FELIX FERNANDO ALONSO GUILLEM ROMERAL e D.ª KARINA PATRICIA OUASS SIMBAÑA, no Salón de Plenos do concello de Arteixo. Segundo. –As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Terceiro. –De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, esta delegación terá efecto dende o día seguinte á data de notificación deste Decreto ao Sr. concelleiro afectado. Cuarto. –Notificar esta resolución ao Sr. concelleiro afectado e recádese aceptación expresa. Quinto. –Dar conta ao Pleno desta Resolución na primeira sesión que teña lugar, e publicar o seu texto no Boletín Oficial da Provincia, en cumprimento do disposto polo artigo 44.2 do texto legal antes citado. En Arteixo, asinado dixitalmente polo Sr. alcalde-presidente, D. Carlos Calvelo Martínez, do que eu, D.ª Charlotte Emily Fesu Burson, como secretaria accidental, dou fe. (Asinado aos efectos exclusivamente do artigo 3.2 do RD 128/2018, do 16 de marzo, e o artigo 2.1 do Decreto 24/2018, do 15 de febreiro.) En Arteixo, 31 de xullo de 2019. Carlos Calvelo Martínez Alcalde-presidente